Red Bull nektet Vettel en tidlig fristilling fra sin kontrakt for at han skulle kunne teste Ferraris 2014-bil i Abu Dhabi etter løpet der. Vettel gjorde derfor sin første opptreden på Ferrari-fabrikken helga 29–30. november, da han kjørte nesten 100 runder rundt testbanen Fiorano i 2012-bilen, i tillegg til simulatorarbeid og å fullføre sitt første offisielle intervju som Ferrarifører.